b'\n_START_ARTICLE_\nJavaServer Pages\n_START_PARAGRAPH_\nJavaServer Pages (JSP) je javanska tehnologija za izdelavo spletnih strani z dinami\xc4\x8dno vsebino.\n_START_SECTION_\nPregled\n_START_PARAGRAPH_\nJSP stran je v osnovi HTML dokument, ki vsebuje java kodo, uvedeno s posebnimi oznakami. Ti odseki so JSP elementi, medtem ko je vse ostalo predloga, ki je neposredno posredovana do brskalinka. V nasprotju s stati\xc4\x8dnimi spletnimi stranmi, JSP omogo\xc4\x8da spremembo vsebine med izvajanjem z uporabo spremenljivk. Ko spletni stre\xc5\xbenik prejme zahtevo za dolo\xc4\x8deno JSP stran, se predloga in JSP elemnti zdru\xc5\xbeijo. Rezultat je servlet, ki se prevede in nato po\xc5\xbeene._NEWLINE_Najbolje je JSPje uporabljati v kombinaciji s servleti. S tem pristopom lahko lo\xc4\x8dimo obdelavo zahtev in poslovno logiko (servleti) od uporabni\xc5\xa1kega vmesnika (JSPji), kar bistveno olaj\xc5\xa1a delo programerjev in izdelovalcev spletnih strani._NEWLINE_JSP nudi enostavno vklju\xc4\x8devanje in upravljanje z JavaBean objekti. Zrna se v ve\xc4\x8dini primerov uporabljajo kot nosilci podatkov, ki jih \xc5\xbeelimo prikazati na spletni strani. Prava vrednost zrn se poka\xc5\xbee kadar poleg JSP strani uporabljamo tudi servlete. Servlet lahko obdela podatke, in jih nato shrani v zrna. JSP stran nato samo zrno nalo\xc5\xbei, in podatke prika\xc5\xbee na spletni strani. Vse to lahko opravimo z nekaj enostavnimi JSP akcijami._NEWLINE_Uporabna zna\xc4\x8dilnost JSP je tudi izdelava zna\xc4\x8dkovnih knji\xc5\xbenic po meri. To dose\xc5\xbeemo z uporabo komponente JSTL (JavaServer Pages Standard Tag Library). JSTL omogo\xc4\x8da definiranje lastnih akicij, ki jih lahlo nato uporabljamo v JSP dokumentih, brez da uvajamo kakr\xc5\xa1nokoli java kodo. Te akcije se v JSP dokument vstavljajo s pomo\xc4\x8djo XML oznak, ki jih lahko tudi sami definiramo. Ta koncept bistveno pripomore k bolj\xc5\xa1i berljivosti JSP dokumentov, pomeni pa tudi, da lahko razvijalci spletnih strani uporabljajo bolj kompleksne funckionalnosti, brez potrebe po pretiranem znanju programiranja. JSTL omogo\xc4\x8da tudi enostavno povezovanje s podatkovno bazo preko JDBC vmesnika. To omogo\xc4\x8da knji\xc5\xbenica sql.\n_START_SECTION_\nSkriptni elementi\n_START_PARAGRAPH_\nSkriptleti_NEWLINE__NEWLINE_<% ... %>_NEWLINE_Z oznako je mogo\xc4\x8de vklju\xc4\x8devti java kodo._NEWLINE_Izrazi_NEWLINE__NEWLINE_<%= ... %>_NEWLINE_//ali_NEWLINE_<% out.println(...) %>_NEWLINE_Oznaka slu\xc5\xbei za izpisovanje rezultatov izrazov. Na drug na\xc4\x8din je to mogo\xc4\x8de dose\xc4\x8di tudi z println() ukazom objekta out._NEWLINE_Deklaracije_NEWLINE__NEWLINE_<%! ... %>_NEWLINE_Oznaka slu\xc5\xbei deklaraciji spremenljivk in metod.\n_START_SECTION_\nPrimer\n_START_PARAGRAPH_\nTa enostaven JSP glede na \xc4\x8das razli\xc4\x8dno pozdravi svet._NEWLINE__NEWLINE_<%@page import="java.util.Calendar"%>_NEWLINE_<%@ page language="java" contentType="text/html; charset=ISO-8859-1"_NEWLINE_   pageEncoding="ISO-8859-1"%>_NEWLINE_<!DOCTYPE html PUBLIC "-//W3C//DTD HTML 4.01 Transitional//EN" "http://www.w3.org/TR/html4/loose.dtd">_NEWLINE_<html>_NEWLINE_<head>_NEWLINE_<meta http-equiv="Content-Type" content="text/html; charset=ISO-8859-1">_NEWLINE_<title>Primer</title>_NEWLINE_</head>_NEWLINE_<body>_NEWLINE_<%_NEWLINE_Calendar cas=Calendar.getInstance();_NEWLINE_int ura=cas.get(Calendar.HOUR_OF_DAY);_NEWLINE_if(ura<12) {_NEWLINE_out.println("Dobro jutro svet!");_NEWLINE_} else if(ura<19) {_NEWLINE_out.println("Dober dan svet!");_NEWLINE_} else {_NEWLINE_out.println("Dober ve\xc4\x8der svet!");_NEWLINE_}_NEWLINE_%>_NEWLINE_</body>_NEWLINE_</html>'